Aktar minn 42,000 każ ta' dijabete fl-adulti kienu rreġistrati f'Malta fl-2017. Skont il-Federazzjoni Internazzjonali tad-Dijabete, ir-rata ta' prevalenza tad-dijabete fl-adulti hi għolja ħafna hawn Malta bi 13.2% tal-popolazzjoni tbati minn din il-kundizzjoni. "Putting Type 2 Diabetes into Remission" (Biex titneħħa d-dijabete tat-Tip 2) huma taħdidiet li se jitmexxew minn riċerkatur ewlieni Ingliż, il-Professur Roy Taylor mill-Università ta' Newcastle. Organizzati minn LifeCycle-R.U.S.H. (Renal Unit Support Support Hub) u b'risq in-Nescafé 3in1 LifeCycle Challenge 2019, it-taħdidiet għandhom il-ħsieb li jgħinu individwi bid-dijabete u persuni oħra li huma obeżi biex jevitaw li jkollhom problemi tal-kliewi. It-taħdidiet huma miftuħa għall-pubbliku u ser isiru nhar il-Ġimgħa 3 ta' Mejju mill-5.30pm sas-7.00pm u nhar is-Sibt 4 ta' Mejju 2019 mid-9: 30 sa nofsinhar fil-Hilltop Gardens, in-Naxxar. Sessjoni separata dwar "Putting Type 2 Diabetes into Remission" għat-tobba u professjonisti fil-qasam tas-saħħa se ssir il-Ġimgħa 3 ta' Mejju mit-8.00pm sad-9.30pm ukoll fil-Hilltop Gardens. Bl-appoġġ ta' Nestlé Health Science Malta, it-tliet taħdidiet ser ikunu segwiti minn riċeviment. Prof Taylor hu l-ko-riċerkatur ta' studju innovattiv imsejjaħ DIRECT – fil-qosor għall- Diabetes Remission Clinical Trial . Flimkien mal-Professur Mike Lean mill-Università ta' Glasgow, qed jirriċerka dwar jekk dieta intensiva b' kaloriji baxxi ibbażata fuq l-immaniġġar tal-piż tistax tneħħi d-dijabete tat-Tip 2 darba għal dejjem. Għalkemm l-istudju għadu mhux komplut, ir-riżultati tal-ewwel sentejn ta' riċerka jindikaw li dieta b'kaloriji baxxi u programm ta' mmaniġġjar tal-piż taħt it-tmexxija tat-tabib tal-familja jistgħu jgħinu biex persuni jwaqqfu d-dijabete tat-Tip 2. Kważi nofs (45.6%) ta' dawk li adottaw il-programm bdew iwaqqfu d-dijabete wara sena biss u akter minn terż tal-kumplament (35.6%) wara sentejn. Il-Fundatur ta' LifeCycle Alan Curry qal: "L-għan tagħna għal din is-serje ta' taħdidiet hu li ntejjbu l-ħajja ta' pazjenti li għandhom problemi fil-kliewi, persuni bid-dijabete u dawk li huma f'riskju. Irridu ngħinuhom jimmanniġġjaw saħħithom ġurnata wara l-oħra. Id-dijabete tista' tkun il-kawża ta' mard fil-kliewi. Għalhekk meta ngħinu persuni bid-dijabete biex jikkontrollaw jew saħansitra jwaqqfu d-dijabete tat-Tip 2, inkunu qed nikkontribwixxu għall-ħarsien minn mard tal-kliewi. Dawn it-taħdidiet mill-Professur Taylor huma opportunità kbira li m'għandhiex tintilef." Nestlé Health Science Malta se tkun qed toffri kampjuni tal-prodott Resource Diabet Plus, li hu suppliment nutrizzjonali orali rrakkomandat għall-immaniġġjar tad-dieta ta' pazjenti b'nuqqas ta' nutriment jew f'riskju ta' malnutrizzjoni b' impaired glucose tolerance (IGT) jew li ghandhom id-dijabete, kif ukoll għażla ta' prodotti Optifast® u l-benefiċċji tagħhom. Il-programm Optifast® hu programm xjentifiku li jwassal għal tnaqqis fil-piż adattat għall-pażjenti li huma obezi, li għandhom piż żejjed, anke f'riskju li jiżviluppaw id-dijabete. Id-dħul għat-taħditiet hu b'donazzjoni ta’ minimu ta’ €50 għal kull persuna u €75 għal koppja anzjana. Il-qligħ kollu se jmur għal Nescafé 3in1 LifeCycle Challenge 2019. Għall- booking , wieħed jista’ jċempel lill-Fondazzjoni LifeCycle fuq: 2138 3837 bejn it-8.00am u 5.00pm. Id-donazzjoni għandha tintbagħat bil-posta flimkien ma’ nota li tindika l-isem, l-imejl u n-numru tat-telefon tal-parteċipant, kif ukoll id-data u l-ħin ippreferuti lil: Ms May Bezzina, LifeCycle (Malta) Foundation, c/o ChicPhysique Studio, Hilltop Gardens, Triq L-Inkwini, Naxxar NXR 2461. Il-Fondazzjoni LifeCycle hi l-unika NGO f’Malta li f’dawn l-aħħar 20 sena ħadmet biex issostni u tappoġġja pazjenti li jbatu minn problemi fil-kliewi. Donazzjonijiet għan-Nescafé 3in1 LifeCycle Challenge 2019 jistgħu jintbagħtu permezz ta’ sms: 5061 7370 = €2.33; 5061 8920 = €6.99; 5061 9229 = €11.65; jew permezz ta’ telefonata fuq 5160 2020 = €10, 5170 2005 = €15; u 5180 2006 = €25. Dettalji tal-bank huma kodiċi Swift VALLMTMT, numru IBAN MT 18 VALL 22013000000014814521017, isem tal-bank Bank of Valletta, numru tal-kont 14814521017. Għal aktar tagħrif jew biex tagħmel għotja lil LifeCycle Challenge 2019 żur is-sit: https://www.facebook.com/LifeCycleChallenge/